พระราชกฤษฎีกาเปลี่ยนแปลงเขตเทศบาลเมืองระยองจังหวัดระยอง (ฉบับที่ ๒)พ.ศ. ๒๕๒๒ ภูมิพลอดุลยเดชป.ร.ให้ไว้ ณวันที่ ๒๔ ธันวาคม พ.ศ. ๒๕๒๒เป็นปีที่๓๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองระยองจังหวัดระยอง เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๑๒แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองระยองจังหวัดระยอง (ฉบับที่ ๒) พ.ศ. ๒๕๒๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองระยองจังหวัดระยอง ซึ่งได้กำหนดไว้ในมาตรา ๓แห่งพระราชกฤษฎีกาเปลี่ยนแปลงเขตเทศบาลเมืองระยอง จังหวัดระยอง พ.ศ. ๒๔๙๙ เสียใหม่โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากศูนย์กลางทางหลวงแผ่นดินหมายเลข๓ ตอนสัตหีบ - ระยอง ฟากเหนือ ตรง กม. ๒๑๖.๗๙๘ เป็นเส้นตรงระยะ ๓๐๐ เมตร และห่างจากถนนทับมา ฟากตะวันตกระยะ ๑๐๐ เมตร เป็นเส้นขนานกับทางหลวงแผ่นดินหมายเลข ๓ ตอนสัตหีบ - ระยองระยะ ๓๐๐ เมตร ไปทางทิศตะวันออก ถึงหลักเขตที่ ๒ ซึ่งตั้งอยู่ริมซอยเรือนขวัญฟากตะวันออกและห่างจากศูนย์กลางทางหลวงแผ่นดินหมายเลข ๓ ตอนสัตหีบ - ระยอง ฟากเหนือ ตรง กม. ๒๑๙.๔๕๐ระยะ ๓๐๐ เมตรจากหลักเขตที่ ๒ เป็นเส้นตรงไปทางทิศตะวันออกเฉียงเหนือ ถึงหลักเขตที่๓ ซึ่งตั้งอยู่ริมถนนกระป่อมฟากเหนือ ห่างจากศูนย์กลางทางหลวงจังหวัดหมายเลข ๓๑๓๘ตอนระยอง - อ.บ้านค่าย ฟากตะวันตก ตามแนวเส้นตั้งฉาก ระยะ ๔๖๕ เมตรจากหลักเขตที่ ๓ เป็นเส้นขนาน ระยะ ๔๖๕ เมตรกับทางหลวงจังหวัดหมายเลข ๓๑๓๘ ตอนระยอง - อ.บ้านค่ายไปทางทิศเหนือผ่านทางหลวงแผ่นดินหมายเลข ๓๖ ตรง กม. ๕๑.๙๔๔ ถึงหลักเขตที่ ๔ ซึ่งตั้งอยู่ริมทางไปหมู่บ้านเกาะพรวด ฟากเหนือห่างจากศูนย์กลางทางหลวงจังหวัดหมายเลข ๓๑๓๘ ตอนระยอง - อ.บ้านค่าย ฟากตะวันตกตรง กม. ๒.๓๑๔ ระยะ ๕๕๐ เมตรจากหลักเขตที่ ๔ เป็นเส้นขนาน ระยะ๕๕๐ เมตร กับทางหลวงแผ่นดินหมายเลข ๓๖ ไปทางทิศตะวันออก ผ่านทางหลวงจังหวัดหมายเลข๓๑๓๘ ตอนระยอง - อ.บ้านค่าย ตรง กม. ๒.๓๑๔ ถึงหลักเขตที่ ๕ซึ่งตั้งอยู่ห่างจากศูนย์กลางทางหลวงจังหวัดหมายเลข ๓๑๓๘ ตอนระยอง - อ.บ้านค่าย ฟากตะวันออกตรง กม. ๒.๓๑๔ ระยะ ๖๐๐ เมตรด้านตะวันออก จากหลักเขตที่ ๕ เป็นเส้นขนาน ระยะ ๖๐๐ เมตรกับทางหลวงจังหวัดหมายเลข ๓๑๓๘ ตอนระยอง - อ.บ้านค่าย ไปทางทิศใต้ ถึงหลักเขตที่ ๖ซึ่งตั้งอยู่ริมถนนเข้าเรือนจำจังหวัดระยองฟากใต้จากหลักเขตที่ ๖ เป็นเส้นตรงไปทิศตะวันออกเฉียงใต้ ถึงหลักเขตที่๗ ซึ่งตั้งอยู่ริมถนนเชิงเนินฟากตะวันออก ตรง กม. ๐.๖๐๐ ตรงปลายเชื่อมต่อถนนเข้าหมู่บ้านหนองบัวจากหลักเขตที่ ๗ เป็นเส้นตรงไปทางทิศตะวันออกเฉียงใต้ ข้ามแม่น้ำระยองและผ่านถนนไปตำบลบ้านแลงถึงหลักเขตที่ ๘ ซึ่งตั้งอยู่ริมคลองชลประทาน ๓ ฝั่งตะวันตกห่างจากศูนย์กลางทางหลวงแผ่นดินหมายเลข๓ ตอนระยอง - จันทบุรี ฟากตะวันออก ตรง กม. ๒๒๓.๔๑๔ ตามแนวเส้นตั้งฉาก ระยะ ๒๐๐เมตรจากหลักเขตที่ ๘ เลียบริมคลองชลประทาน๓ ฝั่งตะวันตก ไปทางทิศใต้ ผ่านทางหลวงแผ่นดินหมายเลข๓ ตอนระยอง - จันทบุรี ตรง กม. ๒๒๓.๗๑๔ ข้ามคลองร่วม ตรงที่คลองร่วมบรรจบกับคลองชลประทาน๓ และข้ามปากน้ำระยองถึงหลักเขตที่ ๙ ซึ่งตั้งอยู่ริมฝั่งทะเล ห่างจากปากคลองชลประทาน๓ ฝั่งตะวันตก ระยะ ๒๐๐ เมตรด้านใต้ จากหลักเขตที่ ๙ เลียบริมฝั่งทะเล ไปทางทิศตะวันตกถึงหลักเขตที่ ๑๐ ซึ่งตั้งอยู่ริมฝั่งทะเล ห่างจากศูนย์กลางถนนท่าบรรทุกบรรจบกับถนนเลียบชายฝั่งระยะ ๑๐๐ เมตรด้านตะวันตก จากหลักเขตที่ ๑๐เป็นเส้นขนานระยะ ๑๐๐ เมตร กับถนนท่าบรรทุกไปทางทิศเหนือผ่านทางหลวงแผ่นดินหมายเลข ๓ ตอนสัตหีบ - ระยอง ตรง กม. ๒๑๖.๗๙๘บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการส. โหตระกิตย์รองนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองระยอง จังหวัดระยอง (ฉบับที่ ๒)พ.ศ. ๒๕๒๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองระยอง จังหวัดระยองได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองระยอง จังหวัดระยองเพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ขึ้นปิติวรรณ/ปรับปรุง๑๓ มีนาคม๒๕๖๓อรญา/ตรวจ๑ เมษายน๒๕๖๓[๑] ราชกิจจานุเบกษา เล่ม ๙๖/ตอนที่ ๒๒๑/ฉบับพิเศษ หน้า ๕๐/๓๑ ธันวาคม๒๕๒๒